**Česta pitanja i odgovori**

*Molimo da prije slanja upita provjerite da li je na Vaše pitanje već ponuđen odgovor u priloženoj tablici koja će se po potrebi osvježavati dodatnim upitima i odgovorima.*

|  |  |  |
| --- | --- | --- |
|  | **Pitanje** | **Odgovor** |
| 1. | Tko može podnijeti prijavu na Otvoreni javni poziv? | Mikro, mala i srednja poduzeća (**isključivo obrti, trgovačka društva, zadruge i ustanove**) koja izvode naukovanje za učenike koji se obrazuju za zanimanja u sustavu vezanih obrta po Jedinstvenom modelu obrazovanja (JMO) iz Pravilnika o vezanim i povlaštenim obrtima i načinu izdavanja povlastica („Narodne novine“, broj 42/08)[[1]](#footnote-1). |
| 2. | Koji je minimalni iznos naknade koji se mora isplatiti učenicima? | **Minimalna naknada po satu iznosi za učenike:*** + **I. razreda 3,73 kuna**
	+ **II. razreda 7,46 kuna**
	+ **III. razreda 9,32 kuna.**

Visina nagrade određuje se prema ostvarenoj prosječnoj neto plaći u Republici Hrvatskoj u prethodnoj godini, i to: u prvoj godini obrazovanja 10%, u drugoj godini obrazovanja 20% i u trećoj godini obrazovanja 25% ostvarene prosječne neto plaće u Republici Hrvatskoj u prethodnoj godini. **Iznos nagrade može biti i viši od propisanog**. |
| 3. | Ukoliko nisam isplaćivao naknadu učenicima da li mogu podnijeti prijavu? | U tom slučaju ne ispunjavate uvjete za podnošenje Prijave.  |
| 4. | Da li učenici moraju imati sklopljen Ugovor o naukovanju? Da li ga je potrebno dostaviti u prijavi na natječaj? | Učenici moraju imati sklopljen Ugovor o naukovanju. Ugovor nije potrebno dostavljati uz Prijavu obzirom isti mora biti evidentiran u web aplikaciji eNaukovanje (<https://enaukovanje.gov.hr/login.htm>).  |
| 5. | Tko evidentira Ugovor o naukovanju u web aplikaciji e Naukovanje? | Ugovor o naukovanju u web aplikaciji eNaukovanje evidentira ustanova za strukovno obrazovanje u kojoj se učenik obrazuje. |
| 6. | Kako provjeriti da li je ugovor evidentiran u web aplikaciji e Naukovanje? | Uvid u evidenciju sklopljenih ugovora o naukovanju raspoloživ je putem poveznice: https://enaukovanje.gov.hr/ugovori/home.htm. |
| 7. | Koju dokumentaciju je obvezno potrebno dostaviti za prijavu na natječaj? | 1. Ispunjeni Prijavni obrazac NAUKOVANJE/2020 za Projekt „Naukovanje za obrtnička zanimanja“ za 2020. godinu i Prilog 1. Obrazac Tablice procijenjenih troškova i evidencije nazočnosti na naukovanju (ogledni primjerak) 2. Dokazi o utrošku sredstava za školsku godinu 2020./2021. za period rujan-prosinac 2020. godine1. evidencija nazočnosti na naukovanju za period rujan-prosinac 2020. godinu, osim za učenike koji u navedenom periodu nisu bili na naukovanju uz odgovarajuće obrazloženje
2. preslika izvoda sa žiro računa odnosno drugi relevantni dokazi vezano uz isplatu nagrade učenicima na njihov osobni račun, osim za učenike koji u navedenom periodu nisu bili na naukovanju uz odgovarajuće obrazloženje
3. preslike platnih listi mentora za pripadajuće razdoblje ukoliko je isti zaposlenik u mikro, malom ili srednjem poduzeću
4. računi i izvodi s bankovnog žiro računa i drugi relevantni dokazi odnosno ponude, predračuni, troškovnici za predložene aktivnosti za koje se traže sredstva potpore – 3 ponude za svaku aktivnost nabave čiji troškovi su veći od 20.000,00 kuna (potrebno je obrazložiti ukoliko nije moguće pribaviti 3 ponude)\* za nabavu opreme, strojeva, sitnog inventara i potrošnog materijala povezano s potrebama učenika na naukovanju

3. Za obrte koji posluju u sustavu poreza na dohodak: preslika ovjerene (umjesto ovjere se priznaje i potvrda zaprimanja) Prijave poreza na dohodak za 2019. godinu te pregled primitaka i izdataka i popis dugotrajne imovine za 2019. godinu/Izvješće o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini ili Porezno rješenje izdano temeljem Izvješća o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini te ukoliko je primjenjivo pregled primitaka i izdataka i popis dugotrajne imovine za 2019. godinu4. Potvrda nadležne Porezne uprave o nepostojanju duga po osnovi javnih davanja, odnosno elektronički zapis o stanju duga (ne stariji od 30 dana od dana podnošenja prijave)5. Potvrda nadležne Porezne uprave o nepostojanju duga po osnovi javnih davanja u izvorniku za sve pojedinačne vlasnike i partnerska i povezana poduzeća s Podnositeljem prijave s udjelom vlasništva jednakim ili većim od 25%, odnosno elektronički zapis o stanju duga (ne stariji od 30 dana od datuma podnošenja prijave)6. Konsolidirano izvješće ili Godišnja financijska izvješća i drugi jednako valjani dokumenti za 2018. i 2019. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatski jezik) preslika ovjerene (umjesto ovjere se priznaje i potvrda zaprimanja), Prijave poreza na dohodak za 2019. godinu te pregled primitaka i izdataka i popis dugotrajne imovine za 2019. godinu/Izvješće o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini ili Porezno rješenje izdano temeljem Izvješća o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini te ukoliko je primjenjivo pregled primitaka i izdataka i popis dugotrajne imovine za 2019. godinu svih partnerskih i povezanih subjekata (obveznika poreza na dohodak) registriranih izvan Republike Hrvatske7. Ponude, predračuni i troškovnici u svrhu nabave opreme, strojeva, sitnog inventara i potrošnog materijala povezano s izvođenjem naukovanja – 3 ponude za svaku aktivnost nabave čiji troškovi su veći od 20.000,00 kuna (potrebno je obrazložiti ukoliko nije moguće pribaviti 3 ponude)\* za nabavu opreme, strojeva, sitnog inventara i potrošnog materijala povezano s potrebama učenika na naukovanju8. Ispunjena Izjava o korištenim državnim potporama male vrijednosti (Izjavu su obvezni ispuniti i potpisati i Podnositelji prijave koji do sada nisu koristili potpore male vrijednosti)9. Potvrda o visini dohotka i primitaka za 2020. godinu, izdana od nadležne Porezne uprave, ***za mentore koji izvode naukovanje, a koji su u statusu zaposlenika u obrtu ili pravnoj osobi te po navedenoj osnovi za svoj rad primaju plaću odnosno*** Potvrda o visini dohotka i primitaka za godine koje prethode 2020. godini, ukoliko je mentor u 2020. godini bio privremeno nesposoban za rad u smislu odsutnosti s rada zbog bolesti ili ozljede, odnosno drugih okolnosti radi kojih je osiguranik spriječen izvršavati svoju obvezu rada u skladu s ugovorom o radu, drugim ugovorom ili aktom, kao i zbog korištenja rodiljnog ili roditeljskog dopusta.10. Skupna Izjava NAUKOVANJE/2020 |
| 8. | Da li je moguće isplatiti učeničku naknadu za naukovanje na tekući račun ili žiro račun roditelja ili neke druge osobe? | Nije moguće. |
| 9. | Koja zanimanja se su prihvatljiva za sufinanciranje učeničke naknade po ovom Programu? | Sva zanimanja u sustavu vezanih obrta koja se izvode po Jedinstvenom modelu obrazovanja (JMO) temeljem sklopljenog Ugovora o naukovanju. |
| 10. | Zašto je potrebno dostaviti ovjerenu (solemniziranu) bjanko zadužnicu? | Ovjerena (solemnizirana) bjanko zadužnica se dostavlja u svrhu osiguranja ispunjenja ugovornih obveza po Projektu „Naukovanje za obrtnička zanimanja“ za 2020. godinu. |
| 11. | Poslao sam dokumentaciju. Možete li mi reći je li stigla i je li nešto nedostaje? | Upiti u svezi prijava na ovaj Otvoreni javni poziv dostavljaju se isključivo u razdoblju zaprimanja prijava, zaključno do 30. siječnja 2021. godine putem elektroničke pošte na adresu: naukovanje@mingor.hr. U slučaju kada je prijava nepotpuna Podnositelji prijave se pisanim putem pozivaju da dopune dokumentaciju. |
| 12. | Učenik pohađa obrazovanje za strukovno zanimanje u dualnom modelu obrazovanja, mogu li za njega zatražiti potporu? | Na natječaj se mogu isključivo prijaviti učenici koji se obrazuju za stjecanje zanimanja koja se izvode po Jedinstvenom modelu obrazovanja (JMO), stoga za stjecanje zanimanja koja se izvode po modelu dualnog obrazovanja nije moguće dobiti sufinanciranje učeničke naknade. |
| 13. | Da li se u projektu „Naukovanje za obrtnička zanimanja“ naknada mentoru mora s žiro računa obrta isplatiti na tekući račun ako je taj mentor ujedno i vlasnik obrta? | Isplata naknade na navedeni način nije obvezatna. |
| 14. | Da li moram isplatiti naknadu mentoru koji je zaposlenik u obrtu ili pravnoj osobi koja je prijavitelj na projekt? | Sredstva dodijeljena kao naknada mentoru pravdaju se platnim listama mentora na kojima je prikazana njegova redovna plaća. |
| 15. | Kakve račune, ponude ili predračune mogu priložiti kako bih ostvario sredstva za pokriće troška nabave opreme, strojeva, sitnog inventara i potrošnog materijala povezanog s potrebama učenika na naukovanju. | Računi i izvodi s bankovnog žiro računa i drugi relevantni dokazi odnosno ponude, predračuni, troškovnici za predložene aktivnosti za koje se traže sredstva potpore – 3 ponude za svaku aktivnost nabave čiji troškovi su veći od 20.000,00 kuna (potrebno je obrazložiti ukoliko nije moguće pribaviti 3 ponude) za nabavu opreme, strojeva, sitnog inventara i potrošnog materijala moraju biti **povezani s potrebama učenika na naukovanju.**  |
| 16. | Za koje razdoblje su prihvatljivi računi i izvodi s bankovnog žiro računa odnosno drugi relevantni dokazi ponude, predračuni, troškovnici za predloženu aktivnosti nabave opreme, strojeva, sitnog inventara i potrošnog materijala povezano s potrebama učenika na naukovanju | Prihvatljivi su troškovi nastali **od početka školske godine 2020./2021**. odnosno od 1. rujna 2020. godine. |
| 17. | Na koji način izračunati trošak mentorske naknade? | Projektom „Naukovanje za obrtnička zanimanja“ za 2020. godinu definiran je maksimalan iznos potpore koji se može dodijeliti kao trošak naknade mentoru, a iznos potpore u konkretnom slučaju ovisi o visini bruto II plaće mentora te broju učenika na naukovanju. Visina naknade mentoru utvrđuje se na način da se prosječna vrijednost jednog sata rada iz bruto II plaće (na razini cijele godine) množi s maksimalnim brojem sati za određenu godinu obrazovanja. Potrebno je uzeti u obzir kako se visina bruto II plaće mentora u ostalim statusima koji ne podrazumijevaju radni odnos utvrđuje temeljem Naredbe o iznosima osnovica za obračun doprinosa za obvezna osiguranja za 2020. godinu (https://narodne-novine.nn.hr/clanci/sluzbeni/2019\_12\_125\_2504.html) te je u tom slučaju za izračun visine bruto II plaće osim odgovarajuće osnovice potrebno primijeniti propisane iznose doprinosa na plaću za 2020. godinu. |
| 18. | Bavimo se ugostiteljstvom, te imamo naučnicu za zanimanje kuhar. Imamo li i mi pravo prijave? Nisam pronašla odgovore na Vašim stranicama. | Ukoliko se učenica obrazuje po Jedinstvenom modelu obrazovanja (JMO) te je Ugovor o naukovanju evidentiran u aplikaciji eNaukovanje, uz ispunjenje ostalih uvjeta propisanih Otvorenim javnim pozivom moguće je podnošenje Prijave. |
| 19. | Vezano za natječaj Ministarstva za naukovanje za obrtnička zanimanja, potrebno je mišljenje u vezi konkretnog predmeta.Naime, dobili smo upit obrtnice koja ima na naukovanju učenicu koja je redovno završila Obrtničku školu - smjer ugostitelj, a sada je na prekvalifikaciji za frizera na izvanrednom školovanju. Može li se takav učenik kvalificirati za sufinanciranje naukovanje, odnosno poslodavac istoga, u odnosu na odredbu natječaja gdje se navodi: Neprihvatljivi troškovi su:- troškovi nastali prije početka školske godine 2020./2021. odnosno prije 1. rujna 2020. godine, učeničke nagrade isplaćene u gotovini temeljem isplatnica/potvrda, troškovi naknade učenicima koji se obrazuju u sustavu obrazovanja odraslih. | S obzirom da sukladno odredbama Projekta „Naukovanje za obrtnička zanimanja“ za 2020. godinu nije prihvatljiv trošak sufinanciranja nagrade učenicima koji se obrazuju u sustavu obrazovanja odraslih, proizlazi da gospodarski subjekt koji provodi naukovanje za učenike koji se obrazuju izvan sustava redovnog obrazovanja nije prihvatljiv Podnositelj prijave na ovaj Projekt. |
| 20. | Vezano za iznos ponuda, predračuna za opremu, strojeve itd., treba li pojedinačna ponuda biti minimalno 20.000? | Pojedinačna ponuda za aktivnost nabave opreme, strojeva, sitnog inventara i potrošnog materijala povezano s potrebama učenika na naukovanju ne treba biti minimalno 20.000,00 kuna nego je potrebno dostaviti 3 ponude za aktivnosti nabavu opreme, strojeva i sitnog inventara čiji je trošak sukladno iskazanim cijenama dobavljača veći od 20.000,00 kuna (potrebno je obrazložiti ukoliko nije moguće pribaviti 3 ponude). |
| 21. | Ukoliko poslovni subjekt učeniku isplati nagradu (za prethodne mjesece – 9., 10., 11., i 12.2020.) prije podnošenja prijave na Projekt „Naukovanje za obrtnička zanimanja“ za 2020. godinu je li on prihvatljiv prijavitelja?  | Temeljem Otvorenog javnog poziva za Projekt „Naukovanje za obrtnička zanimanja“ za 2020. godinu definirana je obveza dostave dokaza vezanih uz isplatu nagrade učenicima na njihov osobni račun, osim za učenike koji u navedenom periodu nisu bili na naukovanju uz odgovarajuće obrazloženje. Nastavno tome potrebno je dostaviti evidenciju nazočnosti na naukovanju koja će biti usporediva sa isplatama nagrada učenicima (**broj prikazanih sati naukovanja u evidenciji X naknada po satu = ukupno isplaćeni iznos u periodu rujan-prosinac**). |
| 22. | Dali se možemo prijaviti na natječaj ukoliko nismo imali naučnike u razdoblju od rujna do prosinca 2020. godine, ali bismo ih uzeli na naukovanje sada u siječnju 2021. godine i imali ih do kraja školske godine? | U slučaju kada učenici u periodu rujan-prosinac 2020. godine nisu bili na naukovanju uz Prijavu je potrebno dostaviti odgovarajuće obrazloženje. |
| 23. | Molimo pojašnjenje vezano uz novi javni poziv za projekt „Naukovanje za obrtnička zanimanja 2020.“:1. Uvjet za prijavu na javni poziv je da prijavitelj nije u postupku povrata sredstava po ranije dobivenoj javnoj potpori te da ima u cijelosti opravdane i namjenski iskorištene dodijeljene potpore male vrijednosti. Prošlogodišnji korisnici koji su podnijeli završno izvješće u propisanom roku (do 30.09.2020.) nisu dobili nikakvu povratnu informaciju da li je izvješće usvojeno. Da li je obrada završnih izvješća završila i da li će im se dostaviti takva informacija?2. Za dio potpore koji se odnosi na nabavu opreme, strojeva, sitnog inventara i potrošnog materijala traže se 3 ponude za „aktivnosti“ čiji su troškovi veći od 20.000,00 kn za nabavu strojeva, opreme sitnog inventara i potrošnog materijala. Nejasno je na kakvu se aktivnost misli, odnosno da li su 3 ponude potrebne:- ako je pojedinačna cijena određenog sredstva, opreme, stroja veća od 20.000,00 kn ili- ako je iznos pojedinog računa veći od 20.000,00 kn ili- ako je nabava po dobavljaču veća od 20.000,00 kn ili- ako je ukupna vrijednost traženog iznosa potpore za nabavu opreme, strojeva, sitnog inventara i potrošnog materijala (treći dio potpore) veći od 20.000,00 kn | Korisnicima potpora po Projektu „Naukovanje za obrtnička zanimanja“ za 2019. godinu kojima je po obradi Završnog izvješća utvrđena obveza povrata dodijeljenih sredstava u određenom iznosu dostavljaju se odluke o povratu nenamjenski utrošenih sredstava te se navedeni korisnici prethodno i kontaktiraju. Korisnici za koje je temeljem obrade Završnog izvješća utvrđeno da su uredno izvršili svoje obveze se ne obavještavaju.U svezi nabave opreme, strojeva, sitnog inventara i potrošnog materijala potrebno je dostaviti 3 ponude (ili odgovarajuće obrazloženje ukoliko nije moguće dostaviti 3 ponude) ako je pojedinačna cijena određenog sredstva, opreme, inventara ili stroja veća od 20.000,00 kuna bez PDV-a. |
| 24. | Uvidom u Vaš Otvoreni javni poziv - Naukovanje za obrtnička zanimanja za 2020 godinu imam upit vezano za članak 9 - Obavezna dokumentacija, te točka 9 glasi:9. Potvrda o visini dohotka i primitaka za 2020.godinu izdanu od nadležne Porezne uprave, za mentore koji izvode naukovanje, a koji su u statusu zaposlenika u obrtu ili pravnoj osobi te po navedenoj osnovi za svoj rad primaju plaću odnosno Potvrda o visini dohotka za godine koje prethode 2020. godini, ukoliko je mentor u 2020. godini bio privremeno nesposoban za rad u smislu odsutnosti s rada zbog bolesti ili ozljede, odnosno drugih okolnosti radi kojih je osiguranik spriječen izvršavati svoju obavezu rada u skladu sa ugovorom o radu, drugim ugovorom ili aktom, kao i zbog korištenja rodiljnog ili roditeljskog dopusta.PITANJE GLASI:Kontaktirala sam Poreznu upravu glede navedene Potvrde za 2020. U ovom trenutku Porezna uprava može izdati samo potvrdu sa 30.09.2020. za 2020., a ne znaju točno kada će moći izdati Potvrdu sa 31.12.2020. - računaju od sredine siječnja pa do kraja siječnja (da li će to biti krajem siječnja ne mogu potvrditi). Ovim su tvrtke koje imaju zaposlene mentore stavljene u nepovoljniji položaj od mentora vlasnika obrta. Da li te Potvrde mogu biti za 2019. godinu? | Potvrda o visini dohotka za 2020. godinu obvezna je dokumentacija osim ukoliko je mentor u 2020. godini bio privremeno nesposoban za rad u smislu odsutnosti s rada zbog bolesti ili ozljede, odnosno drugih okolnosti  radi kojih je osiguranik spriječen izvršavati svoju obavezu rada u skladu sa ugovorom o radu, drugim ugovorom ili aktom, kao i zbog korištenja rodiljnog ili roditeljskog dopusta.U tom smislu prilikom administrativne obrade prijava na Projekt „Naukovanje za obrtnička zanimanja“ za 2020. godinu prihvaćat će se potvrde o visini dohotka koje se odnose na 2020. godinu, osim u slučaju navedenih izuzetaka, neovisno o tome na koji period su izdane. Također, nastavno navedenome izračun troška mentorske naknade kalkulirati će se temeljem perioda koji je obuhvaćen u okviru navedene potvrde. Navodi vezano uz stavljanje u nepovoljan položaj mentora u radnom odnosu u odnosu na mentore koji su vlasnici obrta nisu točni. |
| 25. | Imam pitanje vezano uz izračun prosječne vrijednosti sata rada iz bruto II plaće. Uzimamo li broj godišnjih radnih sati temeljem stvarnog fonda sati rada u 2020. godini ili 1720 sati, kao što je definirano pri primjeni pojednostavljenih mogućnosti, to jest? | Izračun prosječne vrijednosti sata rada bruto II plaće vrši se temeljem ukupnog fonda sati koji za 2020. godinu iznosi 2096 ukoliko je mentor radio 12 mjeseci, s time da se **kao prosječni mjesečni fond sati za 2020. godinu uzima broj 174 te Vas upućujemo da isti broj koristite kao temelj za izračun mentorske naknade**. Naime, ***ukupan fond sati od 2096 služi kao okvir za izračun prosječnog mjesečnih fonda sati u 2020. godini***. Ukoliko mentor nije radio cijelu godinu potrebno je uzeti u obzir razmjerni dio fonda sati za cijelu godinu u zavisnosti od broja mjeseci tijekom 2020. godine koje je radio. |
| 26. | Da li gospodarski subjekt mora posjedovati licencu za izvođenje naukovanje prilikom podnošenja prijave? | Sukladno odredbama Projekta „Naukovanje za obrtnička zanimanja“ za 2020. godinu, u okviru dokumentacije koju su Podnositelji prijava dužni podnijeti, konkretno u okviru Prijavnog obrasca NAUKOVANJE/2020, kao obvezan podatak potrebno je navesti broj dozvole (licencije) za izvođenje naukovanja. Okolnost posjedovanja dozvole (licencije) za izvođenje naukovanja provjerava se prilikom administrativne obrade prijava te u tom smislu Podnositelj prijave koji ne zadovoljava ovaj kriterij nije prihvatljiv. |
| 27. | Jesu li se naknade odnosno nagrade učenicima morale isplaćivati isključivo u periodu od rujna do prosinca 2020. godine i je li se potpora može dodijeliti samo za isplaćivanje nagrade učenicima ili smo morali isplaćivati i učenicima i mentorima? | Odgovori su navedeni u okviru pitanja broj 14. i 21. |
| 28. | Na koji način izračunati prosječnu cijenu sata rada mentora ukoliko je mentor bio u radnom odnosu cijelu 2020. godinu? | Bruto II na razini 2020. godine/12/174  |
| 29. | Na koji način izračunati visinu bruto II plaće mentora koji je vlasnik obrta ili direktor u pravnoj osobi? | 1. Osnovica iskazana u Naredbi o iznosima osnovica za obračun doprinosa za obvezna osiguranja za 2020. godinu X 12  2. Dobiveni iznos 1. X 16,5%  3. Bruto II = 1. + 2.  |
| 30. | Nastavno raspisanom natječaju „Naukovanje za obrtnička zanimanja 2020“ molila bih Vas pojašnjenje.Naime Zakonom je svakom mentoru je odobreno da ima 6 naučnika, s time da najviše troje može biti u jednom danu.Sticajem okolnosti mi ih imamo 6 naučnika, jer su čuli da kod nas mogu puno naučiti, drugim riječima učimo ih njihovom zanatu, pa su došli moliti da budu kod nas. A i malo servisa ima mentoreZa to su osim vremena potrebne i vještine ,da ih se potakne da zavole svoje zanimanje.Dakle imamo troje iz prve godine, dvoje iz druge godine i jednog iz treće godine.U proračunu piše da se za mentorstvo može dobiti najviše 60.000,00 kn to je za 4 naučnika .Moje je pitanje dali ima odstupanja od tog pravila mislim da se za mentorstvo može dobiti najviše 60.000,00 kn, dali svim naučnicima možemo dati naknade sufinancirane od strane ministarstva ili i tu postoje ograničenja,brojčana. | Sukladno odredbama Otvorenog javnog poziva za Projekt „Naukovanje za obrtnička zanimanja“ za 2020. godinu za troškove naknade jednom mentoru može se dodijeliti 60.000,00 kuna. Što se tiče sufinanciranja nagrade učenicima troškove možete prikazati za sve učenike s obzirom da mentor, pod uvjetom da je troje učenika istovremeno na naukovanju, može izvoditi naukovanje za šest učenika. |
| 31. | Na praksi imamo 3 učenika iz Gospodarske srednje škole Buje koji su u programu JMO (2 mehaničara i 1 trgovačka škola). Od 2004. godine kontinuirano imamo učenike na praksi.Molimo Vas odgovore na nekoliko pitanja:1. Da li moramo biti „LICENCIRANI“ za naukovanje prilikom podnošenje prijave  ili isto nije potrebno s obzirom da smo d.o.o., HONDA ovlašteni servis od 2004. , te MITSUBISHI ovlašteni servis od 2016.
2. Ukoliko je licenciranje potrebno di se ono izvodi , te  da li u tom slučaju isto može naknadno biti poslano s obzirom da ne znamo kada mogu biti rokovi  za isto
3. Da li isplata nagrade učenicima može biti poslana u siječnju za period od 9. Do 12. Mjeseca 2020.
4. Kada i kako možemo evidentirati ugovore o naukovanju u aplikaciju Ministarstva gospodarstva
 | Posjedovanje dozvole (licencije) za izvođenje naukovanja preduvjet je za primanje učenika na naukovanje sukladno odredbama Zakona o obrtu („Narodne novine“, br. 143/13, 127/19 i 41/20-ispravak), a obrazovanje učenika bez ishođene dozvole je protivno zakonu. Sukladno odredbama Projekta „Naukovanje za obrtnička zanimanja“ za 2020. godinu, u okviru dokumentacije koju su Podnositelji prijava dužni podnijeti, konkretno u okviru Prijavnog obrasca NAUKOVANJE/2020, kao obvezan podatak potrebno je navesti broj dozvole (licencije) za izvođenje naukovanja. Slijedom navedenoga okolnost posjedovanja navedene dozvole provjerava se prilikom administrativne obrade prijava te u tom smislu Podnositelj prijave koji ne zadovoljava ovaj kriterij nije prihvatljiv korisnik bespovratnih sredstava po ovom Projektu.Za sve informacije o postupku ishođenja dozvole (licencije) za izvođenje naukovanja upućujemo Vas Obrtničku komoru Istarske županije. |
| 32. | Lijepo Vas molim pojašnjenje sljedeće stavke iz natječaja za naukovanje:* Do 30% ukupno procijenjenih troškova po svim namjenama za pokriće troška nabave opreme, strojeva,….

Npr.* 80% troška za 3 naučnika 3.godine – 14.315,52 kn
* Trošak naknade mentora – 60.000,00 kn
* Trošak opreme – 20.000,00 kn + PDV

Da li pokrivate 100% iznosa troška nabave opreme (u ovom slučaju 20.000 kn + pdv) ili se radi o nekom manjem iznosu? | Upućujemo Vas na odgovor na pitanje broj 7. u okviru kojeg je raspoloživ ogledni primjer ispunjavanja Tablice procijenjenih troškova. Također, molimo da obratite pažnju na odredbe Otvorenog javnog poziva za Projekt „Naukovanje za obrtnička zanimanja“ za 2020. godinu temeljem kojih je porez na dodanu vrijednost neprihvatljiv trošak. |
| 33. | Molio bih Vas informaciju.1. Smatra li se prihvatljivo, ako su naknade za Naučnike za 9,10,11 i 12 mjesec sve isplaćene u 12. mjesecu?
2. Može li mentor biti i djelatnik sa 20 godina iskustva u struci?  (radi se instalateru centralnog grijanja)
 | U svezi prvog pitanja upućujemo na odgovor objavljen u okviru pitanja broj 21. Što se tiče drugog pitanja ističemo da nije u potpunosti jasno na što se isto odnosi. Naime, naukovanje za vezane obrte izvode licencirani mentori te dakle sukladno zakonskim odredbama nije moguće da ste sklopili ugovor o naukovanju s učenikom, a da nakon toga poduzimate potrebne radnje u svezi osiguranja mentora te još povrh svega tražite državnu potporu za ovu namjenu. |
| 34. | Trebala bih jednu informaciju u vezi Javnog poziva za Projekt „Naukovanja za obrtnička zanimanja“ za 2020. godinu. Situacija je sljedeća. Suprug vlasnice obrta je u mirovini te se ne vodi kao zaposlenik obrta no posjeduje važeću licencu na temelju koje provodi naukovanje. Na koji način se izračunava njegova naknada kao mentoru? Mentor nije vlasnik obrta te se ne može koristiti Naredba o iznosima osnovica za obračun doprinosa za obvezna osiguranja za 2020. godini, a nije niti zaposlenik te se ne može koristiti Potvrda o visini primitaka i izdataka za 2020. godinu.  | Temeljem odredbe članka 56.a Zakona o obrtu („Narodne novine“, br. 143/13, 127/19 i 41/20-ispravak) obrtnik i pravna osoba izvode naukovanje putem mentora koji može biti vlasnik obrta, odnosno zaposlenik obrta ili pravne osobe. Slijedom navedenoga, sukladno važećim zakonskim odredbama mentor ne može biti osoba u mirovini niti je moguće u okviru Projekta „Naukovanje za obrtnička zanimanja“ za 2020. godinu dodijeliti naknadu mentoru koji ne zadovoljava zakonske uvjete. |
| 35. | Zanima me da li smo konkurentni za natječaj obzirom da smo tek dobili dvije naučnice 1. godine, tako da naknadu naučnicima gotovo da i nismo isplatili, bili su dosta u izolaciji radi Covida.  | Odgovor je naveden u okviru pitanja broj 21. Prethodno mišljenje vezano uz prihvatljivost prijavitelja sukladno uvjetima Projekta „Naukovanje u obrtničkim zanimanjima“ za 2020. godinu nismo u mogućnosti pružiti. |
| 36. | S 1.12. ove godine uzela sam naučnicu 3. godine obrtničke škole za osobne usluge.Budući da je fond sati za cijelu godinu jednak 640, a ona neće biti u mogućnosti odraditi iste kod mene (radila na drugom radnom mjestu),zanima me kako onda upisati sate u evidenciju nazočnosti o naukovanju te kako ispuniti tablicu procijenjenih troškova nagrade po učeniku za fond sati koji će odraditi. | U evidenciji nazočnosti je potrebno prikazati sate koje će učenica provesti na naukovanju kod Vas i sve povezati s iznosom nagrade (broj sati na naukovanju X iznos nagrade) u okviru Tablice procijenjenih troškova. |
| 37. | Zašto je potrebno povezati iskazane troškove za nagradu učenicima s evidencijom na naukovanju?  | Povezivanje evidencije naukovanja i procijenjenih troškova u fazi podnošenja Prijave nužno je potrebno s obzirom da je ***svrha istog utvrđivanje okolnosti isplate odgovarajuće nagrade učenicima u periodu rujan-prosinac 2020. godine sukladno odrađenim satima naukovanja te ista predstavlja temelj za izračun troškova na razini cijele školske godine 2020./2021***. Potrebno je obratiti pažnju na tablicu Evidencije nazočnosti na naukovanju koja predstavlja ***osnovu za kalkuliranje troškova za učeničke nagrade na razini cijele školske godine***. |
| 38. | Što konkretno znači do 30% ukupno procijenjenih troškova po svim namjenama za nabavu opreme, strojeva, sitnog inventara i potrošnog materijala i da li je iznos koji se prikazuje u ćeliji E30 točan? | U svezi namjene nabave opreme, strojeva, sitnog inventara i potrošnog materijala ističemo da je iznos koji se prikazuje u ćeliji E30 točan s obzirom da se navedena namjena odnosi na do 30% ukupno procijenjenih troškova po svim namjenama (uključivo i navedenu namjenu). Navedeni iznos predstavlja ukupni trošak koji je moguće potraživati po ovoj namjeni. |
| 39. | Naveli ste da se naknada mentoru koji je zaposlen u poslovnom subjektu tijekom cijele 2020. godine računa: BRUTO II/12/174 (pitanje br. 28). BRUTO II uzima se iz Potvrde o visini dohotka ili primitaka za 2020. godinu i dijeli s 12 da se dobije mjesečni iznos. Što znači 174? Ne bi li se dobiveni mjesečni BRUTO II iznos trebao podijeliti s 2096 (fond sati rada za 2020. godinu)?  | Temeljem Otvorenog javnog poziva za Projekt „Naukovanje za obrtnička zanimanja“ za 2020. godinu propisano da senaknada mentoru utvrđuje *prema prosječnoj vrijednosti sata rada* temeljem bruto II plaće mentora koji izvodi naukovanje*.* Stoga se broj 174 odnosi na prosječni broj sati rada tijekom jednog mjeseca u 2020. godini te je isti potrebno koristiti kao osnovu za izračun prosječne cijene sata rada mentora. |
| 40. | Molim vas pojašnjenje vezano uz tablicu evidencije nazočnosti učenika na naukovanju iz Priloga 1. Tablica procijenjenih troškova i evidencije nazočnosti na naukovanju. Je li potrebno tablicu popuniti na način da se predvidi nazočnost do kraja školske godine ili se ona koristi samo za unos nazočnosti učenika do sada, odnosno za već isplaćeni dio naknade? | U trenutku podnošenja Prijave u evidenciji nazočnosti na naukovanju potrebno je prikazati odrađene sate naukovanja. |
| 41. | S obzirom da ste naveli (a prikazano je i u oglednom primjerku) da se u Tablicu procijenjeni troškova pod 1. NAGRADA UČENICIMA upisuju odrađeni sati na naukovanju znači li navedeno da se 30% troškova koji se odnose na nabavu opreme, strojeva, sitnog inventara i potrošnog materijala računa na temelju odrađenih sati, a ne broj predviđenih sati za školsku godinu 2020./2021. Sukladno tome, poslovni subjekt može dobiti manje sredstava za opremu. Prethodnih godina uvijek se u tablicu upisivalo 80% nagrada učenicima za cijelu školsku godinu, a i u tablici pod nazivom aktivnosti stoji da se upisuju troškovi nagrade po učeniku tijekom školske godine 2020./2021. (80% ukupno planiranih troškova).  | Molimo da obratite pažnju na odgovor koji je dan u okviru pitanja broj 37. Napominjemo da je u Tablicu procijenjenih troškova potrebno upisati sve troškove koji se planiraju ***tijekom školske godine 2010./2021***. |
| 42. | Molim Vas informaciju o iskazivanju broja zaposlenih u obrtu. Da li se u broj zaposlenih ubraja i vlasnik obrta. | U smislu odredbi Projekta „Naukovanje za obrtnička zanimanja“ za 2020. godinu vlasnik obrta se prihvaća kao zaposlena osoba. |
| 43. | Još me zanima, iznose od ponuda za strojeve i opremu u tim stupcima stavljam cijene bez PDV-a, ako sam dobro shvatio?Sto se tiče ćelije D-11 gdje se upisiva iznos za NAKNADU MENTORU (ukupno), ne dozvoljava mi da upišem 60.000,00 jer je 1 mentor, već mi automatizmom upisiva iznos iz ćelije  D-12 koji je puno veći prema izračunu za mentora, ali max iznos za 1 mentora je 60.000,00 kn. | Ukoliko je iznos koji se prikazuje **u ćeliji D11 temeljem broja učenika na naukovanju i vrijednosti jednog sata rada iz bruto II plaće veći** od ukupno propisanog iznosa koje je moguće dodijeliti za naknadu mentoru (60.000,00, 120.000,00 i 180.000,00 kuna) **isti je potrebno odgovarajuće korigirati**. Molimo Vas obratite pažnju na Ogledni primjer Tablice procijenjenih troškova raspoloživ u okviru odgovora na pitanje broj 7. u dokumentu Pitanja i odgovori. |
| 44. | Imam pitanje vezano uz otvoreni poziv za “naukovanje za obrtnička zanimanja”. Naveli ste na strani 13, točka 9. da je potrebna potvrda o visini dohotka i primitka za 2020. godinu, a prijavu na dohodak za 2020. nemamo još obrađenu jer je mentor vlasnik obrta i rok za predaju porezne prijave je 28.02.2021. Da li je moguće da priložimo potvrdu o visini dohotka i primitka za 2019. godinu i pregled primitaka i izdataka za 2020. bez potvrde porezne ? | Sukladno odredbama Otvorenog javnog poziva za Projekt „Naukovanje za obrtnička zanimanja“ za 2020. godinu dostava Potvrde o visini dohotka i primitaka za 2020. godinu, izdana od nadležne Porezne uprave, obvezna je ***za mentore koji izvode naukovanje, a koji su u statusu zaposlenika u obrtu ili pravnoj osobi te po navedenoj osnovi za svoj rad primaju plaću*** odnosno Potvrda o visini dohotka i primitaka za godine koje prethode 2020. godini, ukoliko je mentor u 2020. godini bio privremeno nesposoban za rad u smislu odsutnosti s rada zbog bolesti ili ozljede, odnosno drugih okolnosti radi kojih je osiguranik spriječen izvršavati svoju obvezu rada u skladu s ugovorom o radu, drugim ugovorom ili aktom, kao i zbog korištenja rodiljnog ili roditeljskog dopusta. |
| 45. | Da li je moguće podnijeti zahtjev samo za troškove nastale od 1.1.2021.Budući da smo do tada naučnicima isplaćivali naknade putem isplatnica, pa bi sada krenuli putem žiro računa?Znaci podnijeli bi zahtjev samo za sredstva koja ćemo isplaćivati putem žiro računa od početka 2021. godine? | S obzirom da je sukladno Otvorenom javnom pozivu za Projekt „Naukovanje za obrtnička zanimanja“ kao uvjet prihvatljivosti Podnositelja prijave definirana obveza dostave evidencije nazočnosti učenika na naukovanju za period rujan-prosinac 2020. godine (osim za učenike koji u navedenom periodu nisu bili na naukovanju uz odgovarajuće obrazloženje) te preslika izvoda sa žiro računa odnosno drugi relevantni dokazi vezano uz isplatu nagrade učenicima na njihov osobni račun (osim za učenike koji u navedenom periodu nisu bili na naukovanju uz odgovarajuće obrazloženje) evidentno je da gospodarski subjekt koji je u navedenom periodu provodio naukovanje, ali naknadu nije isplaćivao na propisani način ne udovoljava uvjetima za prijavu na navedeni Projekt. Isplata nagrada učenicima u gotovom novcu protivna je odredbama propisima kojima se uređuje porez na dohodak. |
| 46. | Imali bi pitanje vezano uz obrazac skupne izjave.Na dnu obrasca na desnoj strani treba upisati naziv podnositelja prijave,  a na lijevoj strani obrasca piše da treba navesti ime i prezime vlasnika ili osoba ovlaštenih za zastupanje i predviđeno je mjesto za pečat ( M.P)U našem slučaju konkretno radi se o obrtu čiji je 100% vlasnik fizička osoba. Da li to znači da ovdje kod vlasnika upisujemo samo ime i prezime vlasnika,   vlasnik fizička osoba  se ispod potpisuje ali ne stavljamo pečat  ( mi smo si protumačili da bi pečat išao kad bi vlasnik podnositelja prijave bila pravna osoba , ali nismo sigurni u to)Dakle, da li je ispravno da se vlasnik obrta fizička osoba ovdje samo potpiše i da tu ne stavljamo pečat obrta ( koji je u našem slučaju podnositelj prijave) ili je možda ispravno da na na M.P.  stavimo pečat obrta podnositelja prijave ?  | Na lijevoj strani Obrasca na predviđeno mjesto u svezi Podnositelja prijave potrebno je upisati naziv subjekta koji podnosi prijavu (obrt/trgovačko društvo) te na mjesto masnog pečata staviti pečat obrta/pravne osobe. Na desnoj strani u predviđena mjesta potrebno je upisati ime i prezime vlasnika obrta ili odgovorne osobe u pravnoj osobi koja će Izjavu ovjeriti svojim potpisom na za to predviđenom mjestu. |
| 47. | Molim objašnjenje da li se nabava radne odjeće i obuće za učenike  smatra prihvatljivim troškom, kao i nabava računalne opreme (laptop)? | Prethodno mišljenje vezano uz prihvatljivost aktivnosti koje se planiraju uključiti u Prijavu sukladno uvjetima Projekta „Naukovanje u obrtničkim zanimanjima“ za 2020. godinu nismo u mogućnosti pružiti. Aktivnost nabave opreme, strojeva, sitnog inventara i potrošnog materijala mora biti povezana s potrebama učenika na naukovanju, a koju okolnost je potrebno odgovarajuće obrazložiti u okviru Obrasca Tablice procijenjenih troškova i evidencije nazočnosti na naukovanju. |
| 48. | Molio bi Vas kratko objašnjenje ovog navoda: „Za obrte koji posluju u sustavu poreza na dohodak: preslika ovjerene (umjesto ovjere se priznaje i potvrda zaprimanja) Prijave poreza na dohodak za 2019. godinu„Naime zanima me da li je potvrda zaprimanja preuzeta s e-porezne važeća s obzirom da prijavu poreza na dohodak podnosim elektronskim putem i tako dobivam i potvrdu zaprimanja. | Potvrda zaprimanje preuzeta s portala ePorezna je prihvatljiva. |
| 49. | Imam jedno pitanje da li su CNC operateri uvršteni u obrtnička zanimanja i da li se i zaTo zanimanje može dati zahtjev za bespovratna sredstva-projekat obrtnička zanimanja | Zanimanje CNC operater nije zanimanje iz sustava vezanih obrta koja se izvode po Jedinstvenom modelu obrazovanja (JMO) temeljem sklopljenog Ugovora o naukovanju stoga s osnove izvođenja praktične nastave za isto nije moguće dodijeliti potporu po ovom Projektu. |
| 50. | Vezano uz Otvoreni javni poziv za projekt ˝Naukovanje za obrtnička zanimanja za 2020. godinu˝  - imamo nekoliko upita:1. Sukladno uputama natječaja, prema kojima je trebalo isplaćivati nagrade učenicama u periodu od rujna do prosinca 2020. godine, zanima nas - može li za prijavitelja koji za 12. mjesec nije isplatio nagradu da dokaz o isplati nagrade bude iz siječnja 2021. godine?2. Nadalje, vezano uz isplatu naknada mentoru, može li dokaz za 12. mjesec biti izvod iz siječnja 2021.g?3. Sukladno uputama natječaja navedeno je kako moramo priložiti tri ponude za troškove koje prijavitelj predaje na natječaj. Pitanje je sljedeće - Tvrtka prijavitelj je već utrošila sredstva za program naukovanja za što imamo dokaze - računi i izvodi transakcija - trebamo li tada priložiti tri ponude ako su sredstva već utrošena? | Isplata naknada učenicima tijekom siječnja 2021. godine za odrađeno naukovanje u prosincu 2020. godine je prihvatljiva. U svezi drugog pitanja upućujemo Vas na odgovor dan u okviru odgovora na pitanje broj 14. U svezi prihvatljivosti računa upućujemo Vas na odgovor dan u okviru pitanja broj 7., odnosno na odredbe točke 9. Obvezna dokumentacija u okviru Otvorenog javnog poziva. |
| 51. | Molim za kratku informaciju koja se odnosi na tablicu procijenjenih troškova oko broja sati provedenih na naukovanju. Fond sati za učenike na naukovanju za drugi razred iznosi 630 sati. Naime u isti broj sati je uključena i školska praksa a kod mene kao obrtnika on ne provede isti broj sati. Dali  se za procjenu troškova  uzima stvarni broj sati rada na naukovanju u obrtničkoj radionici ili kako je to prikazano na vašem primjeru mogući broj sati rada za naukovanje. Unaprijed hvala na informaciji. | U Tablici procijenjenih troškova potrebno je iskazati troškove učeničke naknade sukladno planiranim satima koji će biti odrađeni kod obrtnika ili pravne osobe.Fondovi sati za I, II, i III razred koji su definirani Otvorenim javnim pozivom predstavljaju maksimalni broj sati za koje je moguće zatražiti sufinanciranje troškova učeničke i mentorske naknade. |
| 52. | U nastavku tri pitanja:1. U procesu sam vraćanja duga od korištenja potpora za stručno usavršavanje od HZZ-a i s njima sam sklopila izvansudsku nagodbu, koju redovito plaćam u ratama. Pitanje je da li da platim u cijelosti ostatak, jer imate stavku za nepostojanje duga i da se ne smije biti u procesu vraćanja prema institucijama koje su dodijelile poticaj?2. U 9. mjesecu mi od prakse nitko nije dolazio. Prvo su slagali raspored, a zatim sam ja u salonu imala sitne radove. Da li to moram obrazložiti jer nemam uplatu za 9. mjesec za praksu?3. Imam dobavljača za potrošni materijal koji je izuzetno skup i procjena je veća od 20.000,00 kn. Da li i to moram obrazložiti ili iznad 20.000,00 kn vrijedi smo za opremu i strojeve, jer samo taj dobavljač je zastupnik za potrošni materijal za taj tretman? | Da bi se ispunili uvjeti prihvatljivosti Podnositelja prijave po ovom Projektu pojedinačni vlasnici te partnerski i povezani subjekti s Podnositeljem prijave nisu u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove koji nisu izvršeni ili nenamjensko korištenje sredstava ili na temelju prethodne odluke Komisije (kojom se potpora što ju je dodijelila država članica ocjenjuje nezakonitom i nespojivom s unutarnjim tržištem).Na pitanja broj 2. i 3. odgovori su već raspoloživi u okviru pitanja broj 7. i 20. |
| 53. | Pod obaveznom dokumentacijom se navodi kako je potrebno dostaviti 3 ponude u svrhu nabave opreme, strojeve i slično. Ono što nas zanima je jesu li te ponude obavezne ili su samo mogućnost u slučaju da obrtnik želi nabavljati. | Dostava odgovarajućih ponuda na ime nabave opreme, strojeva i sitnog inventara obvezna je ukoliko Podnositelj prijave planira takvu aktivnost. |
| 54. | Poštovani u tablici za izračun potpore piše da je naknada mentoru broj učenika x broj sati x satnica mentora iz bruto plaće II.Da li se računa satnica za sve učenike ili samo za jednog?Drugo pitanje pošto sam u struci gdje se tehnologija mijenja iz mjeseca u mjesec da li mogu iskazati veću cijenu nabave uređaja od dozvoljene.Pošto sam vlasnik i mentor da li mogu utrošiti sredstva na opremu i potrošni materijal iz svoje naknade. | Fond sati na naukovanju se iskazuje za sve učenike. Trošak nabave strojeva, oprema i sitnog inventara mora biti iskazan temeljem prikupljenih ponuda.Sukladno Pozivu sredstva odobrene potpore isplaćuju se korisnicima jednokratno u ukupnom iznosu dodijeljene potpore. Za pokriće troškova nabave opreme, strojeva, sitnog inventara i potrošnog materijala povezanog s potrebama učenika na naukovanju predviđeno je do 30% ukupno procijenjenih troškova po svim namjenama. Također, određeni su maksimalni iznosi koji se mogu dodijeliti za troškove naknade jednom mentoru. Ukoliko postoji potreba za nabavom opreme, strojeva, sitnog inventara i potrošnog materijala, korisnik može utrošiti sredstva i u većem iznosu od početno procijenjenih troškova. Međutim, kod utvrđivanja namjenskog trošenja sredstava za navedeni trošak nabave prihvatljivim će se smatrati samo iznos do 30% ukupno procijenjenih troškova prema odobrenoj potpori dok se za preostali iznos treba opravdati namjensko trošenje kroz naknade mentoru i isplate nagrade učenicima. |
| 55. | Da li u tablici procijenjenih troškova pod 3.2 treba svaki račun zasebno upisati ili može skupno sa specifikacijom? | Upućujemo Vas na ogledni primjerak tablice procijenjenih troškova raspoložive u okviru odgovora na pitanje broj 7. |
| 56. | Sa jednom od naučnica je u 12 mj raskinut ugovor. Učenica je 2 razred i mi smo joj bili 3 salon.Uredno joj je isplaćena naknada u 1. polugodištu. Dali možemo upisati u zahtjev njezin odrađeni broj sati te time opravdati dosadašnji trošak?Dali u tablicu troškova upisujemo iznos ponude bez pdv-a ili iznos ukupnog iznosa?Tj dali onaj iznos koji nam tablica izbaci se odnosi na dio koji ćemo dobiti pa na taj iznos sami plaćamo pdv ili je to iznos ukupnog zbroja koji moramo umanjiti za pdv? | Sukladno odredbama Otvorenog javnog poziva nije moguće prijaviti sufinanciranje učeničke nagrade za učenike s kojima je do trenutka podnošenja Prijave raskinut ugovor o naukovanju. U svezi pitanja koje se odnosi na porez na dodanu vrijednost upućujemo Vas na odgovor koji je raspoloživ u okviru pitanja broj 32. |
| 57. | U našem obrtu imamo 3 licencirana majstora struke koji rade sa 6 učenika na praktičnom naukovanju .Sva tri majstora  prijavljujemo u projekat.Kod obračuna troškova  naknade za jednog mentora da li možemo uvrstiti u formulu za izračun naknade broj učenika po jednom  mentoru x 6 ,pošto svaki majstor radi sa svakim učenikom te se međusobno izmjenjujemo u prenošenju znanja  Ili moramo pošto nas je 3 majstora a 6 učenika  uvrstiti u formulu za izračun naknade  na svakog majstora po 2 učenika. | Jedan mentor, pod uvjetom da je troje učenika istovremeno na naukovanju, može izvoditi naukovanje za šest učenika.Potraživanje naknade mentoru s osnove obrazovanja određenog broja učenika mora biti temeljeno na podacima razvidnima u okviru aplikacije eNaukovanje (<https://enaukovanje.gov.hr/login.htm>) u okviru koje je svakom učeniku dodijeljen mentor, a u koju se odgovarajuće preuzimaju podaci o licenciranim mentorima za izvođenje naukovanja sukladno postupku utvrđivanja uvjeta za izdavanje dozvole (licencije) za izvođenje naukovanja od strane Hrvatske obrtničke komore. |
| 58. | Prema Vašoj excel tablici izračunali smo iznos od cca 30.000,00 kn za nabavu opreme, sitnog inventara i potrošnog materijala.Da li je dovoljno u tom iznosu radi pravdanja troškova nabaviti opreme ili materijala, ili on mora biti veći. | Aktivnost nabave opreme, strojeva, sitnog inventara i potrošnog materijala potrebno je opravdati do visine dodijeljene potpore za tu namjenu. |
| 59. | Dokumentacija koju je obvezno dostaviti za prijavu na natječaj pod točkom 9. – potvrda o visini dohotka i primitaka za 2020. godinu, za mentore koji izvode naukovanje i primaju plaću za svoj rad – je li to IP obrazac?Na e poreznoj nisam pronašao pod obrasci predmetni obrazac. | IP obrazac nije istovjetan Potvrdi o visini dohotka i primitaka za 2020. godinu stoga temeljem dostave navedenog obrasca nije moguće zadovoljiti propisani uvjet obvezne dokumentacije koja se dostavlja uz Prijavu. |
| 60. | Za školsku godinu 2019/2020 dobili smo bespovratna sredstva za projekt naukovanja za obrtnička zanimanja. Dio sredstava nam nije priznat kao opravdani trošak te smo izvršili povrat po primitku Vaše obavijesti. Je li  zbog toga ostvarujemo pravo prijave za projekt naukovanje za obrtnička zanimanja za 2020/2021? | S obzirom na uredno izvršenje obveza po Projektu „Naukovanje za obrtnička zanimanja“ za 2019. godinu ne postoji zapreka za podnošenje prijave na Projekt „Naukovanje za obrtnička zanimanja“ za 2020. godinu. |
| 61. | Molim Vas  pomoć, znači jedan podnositelj (frizerski salon) ima naučnicu, te za realizaciju aktivnosti naukovanja potreban joj je sitan inventar i potrošni materijal, ali ne trebaju joj strojevi i oprema. Je li podnositelj dostavlja 3 ponude s potrebnim potrošnim materijalom i sitnim inventarom (primjer jedna ponuda potrošni materijal, jedna sitan inventar, i jedna radna odjeća), i može li suma tih ponuda biti manja od iznosa u ćeliji iz tablice procijenjenih troškova? | Ukoliko je bilo koja aktivnost nabave opreme, strojeva, sitnog inventara i potrošnog materijala povezano s potrebama učenika na naukovanju manja od 20.000,00 kuna nije potrebno dostaviti 3 ponude za svaki trošak. Traženi iznos sredstava za namjenu opreme, strojeva, sitnog inventara i potrošnog materijala može biti manji od iznosa koji se prikazuje u ćeliji E30 te se u tom slučaju prilažu ponude koje odgovaraju planiranom iznosu sredstava koja će se utrošiti za ovu aktivnost. |
| 62. | Ispunjavamo prijavu za projekt Naukovanje u obrtničkim zanimanjima 2020.Naime, kod obračunavanja naknade za mentora možemo li obračunati prema stvarnim odrađenim satima što je konkretno za 3.razred 704h smjer automehaničar ili moramo na 640h? | Sukladno odredbama Otvorenog javnog poziva za Projekt „Naukovanje za obrtnička zanimanja“ za 2020. godinu fond sati za učenike na naukovanju polaznike prvog razreda ne može iznositi više od 560 sati, drugog razreda 630 sati i trećeg razreda 640 sati. |
| 63. | Predali smo zahtjev za dodjelu potpore male vrijednosti za poticanje naukovanja za obrtnička zanimanja u razdoblju 2019.-2020. Trenutno zbog povećanog obujma poslovanja imamo potrebu zaposliti još jednog radnika koji se vodi u evidenciji HZZ Područni ured Dubrovnik i za kojega bismo mogli dobiti potporu .Zanima nas je li dobivanje te potpore u koliziji s dodjelom potpore male vrijednosti za poticanje naukovanja za obrtnička zanimanja u razdoblju 2019.-2020.  | Navedena potpora nije u koliziji s potporom koju je moguće ostvariti po ovom Programu. Međutim prilikom konzumiranja potpora iz različitih izvora, ukoliko se radi o potporama male vrijednosti (de minimis) potrebno je uzeti u obzir da maksimalan iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000 EUR, uključujući i potporu dobivenu u okviru ovog Otvorenog javnog poziva. |
| 64. | Vezano na potrebnu dokumentaciju po Otvorenom pozivu za naukovanja 2020-2021 g Naš upit i pojašnjenje  vezan je za stavku:6. Konsolidirano izvješće ili Godišnja financijska izvješća i drugi jednako valjani dokumenti za 2018. i 2019. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatski jezik) preslika ovjerene (umjesto ovjere se priznaje i potvrda zaprimanja), Prijave poreza na dohodak za 2019. godinu te pregled primitaka i izdataka i popis dugotrajne imovine za 2019. godinu/Izvješće o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini ili Porezno rješenje izdano temeljem Izvješća o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2019. godini te ukoliko je primjenjivo pregled primitaka i izdataka i popis dugotrajne imovine za 2019. godinu svih partnerskih i povezanih subjekata (obveznika poreza na dohodak) registriranih izvan Republike HrvatskeDa li navedenu dokumentaciju pribavljate vi kao ministarstvo preko Regosa ili mi kao prijavitelj (obveznik poreza na dobit)? Ako da ,u kojem se formatu (CD, papirni ispis) se  ista predaje? | Skrećemo Vam pažnju da se navedena obveza odnosi na okolnost postojanja partnerskih i povezanih subjekata s Podnositeljem prijave koji su registrirani izvan Republike Hrvatske. U tom slučaju traženu dokumentaciju na prikladan način obvezan je osigurati Podnositelj prijave s obzirom da ovo javnopravno tijelo nije u mogućnosti osigurati istu temeljem pristupa u registre i evidencije koje vode nadležna tijela u inozemstvu. |
| 65. | Riječ je o trgovačkom društvu koji ima jednog osnivača. Osnivač je ujedno direktor i mentor učenicima na naukovanju. Kao direktor ima obvezu isplaćivati si direktorsku plaću te je kao takav zaposlenik trgovačkog društva. PITANJE GLASI: Na koji se način račun naknada mentoru za gore navedenu osobu (osnivač/direktor/mentor): 1. Na temelju Potvrde o visini dohotka i primitaka za 2020. godinu
2. Na temelju Naredbe o iznosima osnovica za obračun doprinosa za obvezna osiguranja za 2020. godinu – članak 6. r. br. 22. ostale samostalne djelatnosti – osiguranici po osnovi upisa u RPO koji utvrđuju dobit od samostalne djelatnosti
3. Na temelju Naredbe o iznosima osnovica za obračun doprinosa za obvezna osiguranja za 2020. godinu – čl. 7. r. br. 6. član uprave trgovačkog društva i izvršni direktor trgovačkog društva i likvidator i izvršni upravitelj zadruge
 | Naknadu mentoru direktoru trgovačkog društva koje se prijavljuje na ovaj Otvoreni javni poziv, a koji je ujedno i zaposlenik istog trgovačkog društva je potrebno obračunati temeljem Potvrde o visini dohotka i primitaka za 2020. godinu (primici od nesamostalnog rada).Naknadu mentoru direktoru trgovačkog društva prijavitelja koji nije zaposlenik tog trgovačkog društva je potrebno obračunati temeljem Naredbe o iznosima osnovica za obračun doprinosa za obvezna osiguranja za 2020. godinu čl. 7. r. br. 6. član uprave trgovačkog društva i izvršni direktor trgovačkog društva i likvidator i izvršni upravitelj zadruge. |
| 66. | Minimalna naknada po satu za učenike II. i III. razreda određena je u Javnom pozivu te stoji napomena kako iznos nagrade može biti i viši od propisanog. U slučaju klijenta naknada po satu za učenike II. i III. razreda viša je od minimalne naknade definirane u pozivu.Koji iznos naknade po učeniku se upisuje u Prilog 1 "Tablicu procijenjenih troškova i evidenciju nazočnosti na naukovanju"? | U Tablicu procijenjenih troškova i evidenciju nazočnosti na naukovanju upisuje se iznos naknade po satu koji je isplaćivan učeniku u periodu rujan-prosinac 2020. godine, odnosno ukoliko se radi o učenicima koji u navedenom razdoblju iz opravdanih razloga nisu bili na naukovanju iznos naknade koji planirate isplaćivati učenicima. |
| 67. | Poštovani,molim Vas za informaciju da li u potpore male vrijednosti spadaju poticaji koje smo dobili za naukovanje za 2019.g.,   05.06.2020.g. iznos 28.848,03 pa smo dio morali vratiti radi toga što naučnici nisu odradili minimalne sate. Vratili smo 20.962,51 kn 08.01.2021.Da li se mi možemo opet prijavit za poticaje za 2020 ? | Dodijeljena bespovratna potpora po Projektu „Naukovanje za obrtnička zanimanja“ za 2019. godinu je potpora koja pripada u kategoriju potpora male vrijednosti, a koja informacija je odgovarajuće sadržana u Ugovoru o dodjeli bespovratne potpore kojeg ste u posjedu. U svezi drugog pitanja upućujemo Vas na odgovor na pitanje broj 60. |
| 68. | 1. Procijenjeni max troškovi za nabavu opreme u Tablici procijenjenih troškova su 11.000 kn. Oprema koju bi nabavili je 16.000 kn.Da li mogu pravdati skuplju opremu (račun, dokaz o uplati), a da se po projektu financira dio odnosno max vrijednost od 11.000 kn?2. Učenik kojeg smo primili na praksu je upisan u 1. razred za automehaničara krajem  11. mj. (naknadni upis uz suglasnost ministarstva). Od 14.12.2020. imaju online nastavu i ne pohađaju školu niti praksu. S obzirom na te okolnosti nemam isplate praktične nastave do sada. Da li je to opravdani razlog? | Predložena nabava opreme je prihvatljiva sukladno uvjetima Projekta „Naukovanje za obrtnička zanimanja“ za 2020. godinu. U svezi okolnosti nepohađanja naukovanja u periodu rujan-prosinac 2020. godine upućujemo Vas na dogovor na pitanje broj 21. te napominjemo da prethodno mišljenje vezano uz prihvatljivost prijavitelja sukladno uvjetima navedenog Projekta nismo u mogućnosti pružiti. |
| 69. | Za obrtnika koji podnosi zahtjev za e-naukovanje izračun satnice ide po osnovici koja je propisana i sad:- za razdoblje od [01.09. do](http://01.09.do) 31.12.2020. je 5682,30 bruto I ,znači bruto II je 6619,88 / 176 prosječni broj sati u mjesecu= 37,61 bruto sat- za razdoblje od 01.01.2021. je osnovica povećana i iznosi 5967,65 bruto I, bruto II 6952,31/176  prosječni broj sati u mjesecu= 39,50 bruto sat- po kojoj se vrijednosti uzima vrijednost sata mentora? Još jedno pitanje:- obrtnik ima po izračunu u vašoj tablici ukupnu vrijednost troška za nabavu opreme i potrošnog materijala 12000,00kn jer on dostavlja ponudu na taj iznos ili na iznos od 20.000kn i jesu li potrebne ponude od više dobavljača za istu stvar jer nam nisu jasni odgovori na pitanja koja ste dali na vašim stranicama | Izračun bruto II plaće mentora vrši se temeljem ostvarenog dohotka u 2020. godini, a u koju svrhu je kao obvezna dokumentacija koja se dostavlja uz Prijavu i propisana Potvrda o visini dohotka i primitaka za 2020. godinu.U svezi drugog dijela pitanja koji se odnosi na nabavu opreme i potrošnog materijala upućujemo Vas na odgovore na pitanja 38. i 61. |
| 70. | Imamo situaciju da su nam dva naučnika došla u 11. mjesecu.Koji broj sati stavljamo u tablicu kod izračuna nagrade i kod izračuna naknade mentoru?Ukupni broj sati za II. razred je 630, a oni su 9. i 10. mjesec odradili negdje drugdje.Da li stavljamo 630 ili manji broj umanjen za 9. i 10. mjesec? | U Tablici procijenjenih troškova potrebno je prikazati ukupan broj sati naukovanja koje će učenik realizirati u školskoj godini 2020./2021. (broj sati naukovanja koji je učenik realizirao u periodu rujan-prosinac 2020. godine + planirani broj sati naukovanja koji će biti realiziran u periodu siječanj-kolovoz 2021. godine). |
| 71. | Poštovani, molim Vas da mi odgovorite  ako je prihvatljiva potvrda o poreznom dugu u iznosu od 1kn i 88 lipa za prijavu na javni poziv "Naukovanje za obrtnička zanimanja" ili iznos mora biti 0,00kn ili mogu uz tu postojeću potvrdu poslati dokaz o podmirenju tog duga od 1.88 kn. | Sukladno odredbama Otvorenog javnog poziva za Projekt „Naukovanje za obrtnička zanimanja“ za 2020. godinu Prijavitelji ***moraju u potpunosti imati podmirene obveze po osnovi javnih davanja o kojima službenu evidenciju vodi Porezna uprava.*** |
| 72. | 1. Da li se u obrascu “IZJAVA O KORIŠTENJU POTPORA MALE VRIJEDNOSTI”  iskazuju podaci za zadnje 3 fiskalne godine, 2018., 2019., 2020. ili za 2019., 2020. i tek početak 2021. godine (kao što je priloženo).2. Da li se u dokumentaciju mogu priložiti ponude za opremu, strojeve i sitan inventar čiji je zbroj veći od izračunatog iznosa u točki 3. tablice procijenjenih troškova, pa da se konačni izbor nabave odgodi za kasnije. | U svezi podataka o primljenim potporama male vrijednosti upućujemo Vas na korištenje dostupnog Obrasca Izjave o korištenim potporama male vrijednosti objavljenog u okviru Projekta „Naukovanje za obrtnička zanimanja“ za 2020. godinu.Predloženi način provedbe aktivnosti nabave opreme, strojeva, sitnog inventara i potrošnog materijala nije prihvatljiv sukladno odredbama navedenog Projekta. |
| 73. | Molim vas pojašnjenje u vezi potrebne dokumentacije za prijavu na javni poziv "Naukovanje za obrtnička zanimanja" za 2020. godinu.Naime, u točki 2, koja se odnosi na dokaze o utrošku sredstava, dio d) je istovjetan sa točkom 7 u kojoj se traže ponude i predračuni te troškovnici u svrhu nabave opreme, strojeva i sl. iz tog razloga nije mi jasno uz koji dio tj. kojim redoslijedom treba priložiti tražene ponude.? | Molimo Vas da obratite pažnju kako se troškovi u okviru točke 2. odnose na period rujan-prosinac 2020. godine te dakle u kontekstu namjene nabave opreme, strojeva, sitnog inventara i potrošnog materijala možete prikazati odgovarajuće troškove ako ste ih u navedenom periodu imali. Dok se u okviru točke 7. daje mogućnost da temeljem ponuda, predračuna i troškovnika provedete aktivnost nabave strojeva, sitnog inventara i potrošnog materijala za povezano s potrebama učenika na naukovanju. |
| 74. | Poštovani,  kod prijave na natječaj za naukovanje za 2020.g. priložit ćemo i ponudu za materijal u iznosu 24.820,00 kn sa PDV-om. Molimo da li se treba priložiti tri ponude, jer je iznos bez PDV-a manji od 20.000,00 kn?  | S obzirom da je PDV neprihvatljiv trošak sukladno odredbama Projekta „Naukovanje za obrtnička zanimanja“ za 2020. godinu, za namjenu nabave opreme, strojeva, sitnog inventara i potrošnog materijala potrebno je priložiti 3 ponude kada nabavna cijena istih prelazi 20.000,00 kuna bez PDV-a. Također, upućujemo Vas i na raspoloživi odgovor u okviru pitanja broj 23. |
| 75. | Molim odgovor na slijedeća pitanja vezana za projekt Naukovanje u obrtničkim zanimanjima 2020/2021 g 1. Tablica procijenjenih troškova Red.br. 2 i Red. br 2,1Red. br . 2.1 -molim navedite prosječnu vrijednost sata rada za 2020 g. za vlasnika obrta koji nije paušalist i koji ne prima plaću nego plaća doprinose na osnovicu .Ja sam izračunala ovako :5682,30 kn x116,50%=6619,88 kn ( bruto 2 = 6619,88 kn )6619,88kn 1 12 mj.   =79438,44 kn 79438,44 kn :2096 sati =37,90 knMolim odgovorite jeli prosječna vrijednost sata u ovom slučaju  37,90 kn točna ?2.Red. br. 3 iz tablice procijenjenih troškova Ponude i računi koje unosimo pod ovaj redni broj , unosimo li u 100 % iznosu , i bez pdv-a i može li vrijednost računa bez pdv-a biti ispod 20000,00 kn ?3. Vlasnica obrta podnosi prijavu poreza  na dohodak za 2020 g na obrascu DOH-2020 do 28.02.2021 g.Možemo li za prijavu na projekt dostaviti prijavu poreza na dohodak za 2019 g. tj. obrazac DOH za 2019 g. (napomena: doprinose plaća na osnovicu 5682,30 kn za 2020 g.4. Uračunava li se u ukupan broj radnika u obrtu osoba na stručnom usavršavanju bez zasnivanja radnog odnosa?5. Maksimalni iznos troška koji je moguće zatražiti za namjenu 3 - kako izračunat tj koje redne brojeve množit x30% jer kad sama množim ne dobijem iznos koji tablica sama izračuna. | Način izračuna visine bruto II plaće mentora koji je vlasnik obrta objašnjen je u okviru odgovora na pitanje broj 29. Također, povezano s ovim dijelom upita molimo da uzmete u obzir da prethodno mišljenje vezano uz prihvatljivost prijavitelja sukladno uvjetima Projekta „Naukovanje u obrtničkim zanimanjima“ za 2020. godinu nismo u mogućnosti pružiti.Troškovi za aktivnost nabave opreme, strojeva, sitnog inventara i potrošnog materijala prikazuju se bez PDV-a, a prikazani trošak nabave određenog artikla može biti manji od 20.000,00 kuna.U svezi obvezne dokumentacije koja se odnosi Prijavu poreza na dohodak, ističemo kako je Otvorenim javnim pozivom za navedeni Projekt propisano da su obrti koji posluju u sustavu poreza na dohodak obvezni dostaviti ***presliku ovjerene*** (umjesto ovjere se priznaje i potvrda zaprimanja) ***Prijave poreza na dohodak za 2019. godinu***.Osoba na stručnom usavršavanju bez zasnivanja radnog odnosa sukladno propisima iz radnog zakonodavstva ne ostvaruje status zaposlene osobe.Obrazac Tablice procijenjenih troškova i evidencije nazočnosti na naukovanju u dijelu koji se odnosi na namjenu nabave opreme, strojeva, sitnog inventara i potrošnog materijala je odgovarajuće formatiran na način da se u ćeliji E30 prikazuje ukupni trošak koji je moguće potraživati po ovoj namjeni te stoga Podnositelji prijave nemaju obvezu prikaza izračuna navedenog troška. |
| 76. | Učenica je na praksi od prosinca 2020. godine te joj je isplaćena naknada za praksu u prosincu. Satnica je za cca 50 lipa manja od minimalno propisane (prema cijeni sata od proteklih godina), tako je definirano i Ugovorom o naukovanju. Je li navedeno problem te na koji način isto nadoknaditi? Također, na koji način izračunati preostale sate koje će učenica provesti na naukovanju, s obzirom da je za drugi razred definiran broj sati od 630, a učenica nije na naukovanju cijelu pedagošku godinu? | Ukoliko se temeljem administrativne obrade sukladno informacijama koje je Podnositelj prijave naveo u Prijavnom obrascu NAUKOVANJE/2019 i obrascu Tablice procijenjeni troškovi, utvrdi da je iskazana nagrada učenicima čiji je iznos po satu niži od iznosa propisanog u točki 6. Prihvatljive aktivnosti, prihvatljivi i neprihvatljivi troškovi prijava će biti odbačena te se neće uzimati u obzir za dodjelu potpore.Također u navedenu svrhu u obzir se uzimaju dokazi o utrošku sredstava za školsku godinu 2020./2021. za period rujan-prosinac 2020. godine.U svezi drugog dijela upita ističemo da je Projektom „Naukovanje za obrtnička zanimanja“ za 2020. godinu propisan maksimalni fond sati koji učenici mogu provesti na naukovanju za svaku godinu obrazovanja imajući u vidu činjenicu da se realizirani fond naukovanja razlikuje od zanimanja do zanimanja i da je određen godišnjim planom i programom rada svake pojedine ustanove za strukovno obrazovanje. U tom smislu fond sati naukovanja određen od strane ustanove za strukovno obrazovanje potrebno je respektirati prilikom prijave na navedeni Projekt s obzirom da potraživanje troškova za aktivnosti koje u konačnici neće biti provedene rezultira povratom neutrošenih sredstava u Državni proračun. |
| 77. | 1. Kako napraviti izvještaj (evidencija nazočnosti na naukovanju) ako se u tijeku školske godine mijenjala naknada po satu?2. Da li radi 2 izvještaja za svaku satnicu posebno ili uplatiti razliku? | U navedenom slučaju potrebno je izračunati prosječnu cijenu sata naukovanja na način da se ukupno isplaćeni iznos naknade za period rujan-prosinac 2020. godine podijeli sa brojem odrađenih sati naukovanja u navedenom periodu. Dobivena prosječna cijena sata rada je temelj za kalkuliranje ukupnog iznosa nagrade za period siječanj-kolovoz 2021. godine. |
| 78. | 1. Da li u jednom obrtu mogu biti 2 mentora na 3 naučnika?2. Da li se može promijeniti mentor u toku tih godinu dana(u slučaju da radnik-mentor napusti radno mjesto)?3.Mentor je u zadnjih godinu dana bio 6 mjeseci na porodiljnom dopustu, kako se onda mentoru obračunava placa i doprinosi?Da li se nešto mijenja u slučaju smanjenja broja djelatnika u toku tih godinu dana? | Svakom učeniku mora biti dodijeljen mentor, a jedna osoba može istovremeno izvoditi naukovanje za 3 učenika.Promjena mentora je moguća no potrebno je voditi računa da svaki mentor mora ispunjavati propisane uvjete za izvođenje naukovanja te mora biti obuhvaćen dozvolom (licencijom) za izvođenje naukovanja. Također, u okviru aplikacije eNaukovanje svakom učeniku s kojim je sklopljen Ugovor o naukovanju potrebno je dodijeliti mentora.U svezi izračuna visine bruto II plaće mentora koji je tijekom 2020. godine radio 6 mjeseci upućujemo Vas na odgovor na pitanje broj 25.Ukoliko mentor za kojeg je ishođena mentorska naknada iz određenih razloga ne odradi planirane sate naukovanja s učenikom/učenicima, navedena okolnost će prouzročiti povrat dijela dodijeljene potpore. |
| 79. | Imamo odobrenu potporu male vrijednosti , ali NIJE isplaćena.Naime potpora je odobrena u 2020. god. ali još uvijek nije isplaćena. Naše pitanje je da li se potpora male vrijednosti unosi u obrazac ako nije isplaćena, te ako da u koju godinu se unosi odnosno kad je potpora odobrena ili će biti isplaćena. | Davatelj potpore je dužan korisnika informirati o iznosu dodijeljene potpore i datumu dodjele. |

1. https://narodne-novine.nn.hr/clanci/sluzbeni/2008\_04\_42\_1419.html [↑](#footnote-ref-1)